Document ID: 32003R0762

Kommissionens forordning (EF) nr. 762/2003
af 30. april 2003
om ændring af Rådets forordning (EF) nr. 2368/2002 om gennemførelse af Kimberley-processens certificeringsordning for international handel med uslebne diamanter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2368/2002 af 20. december 2002 om gennemførelse af Kimberley-processens certificeringsordning for international handel med uslebne diamanter(1), senest ændret ved Kommissionens forordning (EF) nr. 418/2003(2), særlig artikel 17, og
ud fra følgende betragtninger:
(1) Kommissionen har modtaget anmodninger fra Antwerpsche Diamantkring CV, Beurs voor Diamanthandel CV, Diamantclub van Antwerpen CV og Vrije Diamanthandel NV om at blive opført på listen i bilag V til forordning (EF) nr. 2368/2002 (i det følgende benævnt "forordningen").
(2) Antwerpsche Diamantkring CV, Beurs voor Diamanthandel CV, Diamantclub van Antwerpen CV og Vrije Diamanthandel NV har givet Kommissionen oplysninger, der beviser, at de har opfyldt kravene i forordningens artikel 17, særlig ved at vedtage en adfærdskodeks, der vil være bindende for alle deres medlemmer.
(3) På grundlag af de afgivne oplysninger har Kommissionen konkluderet, at det er berettiget at opføre Antwerpsche Diamantkring CV, Beurs voor Diamanthandel CV, Diamantclub van Antwerpen CV og Vrije Diamanthandel NV i bilag V til forordningen.
(4) De foranstaltninger, der er fastsat i denne forordning, er i overensstemmelse med udtalelsen fra det udvalg, som er nedsat i henhold til artikel 22 i forordning (EF) nr. 2368/2002 -
UDSTEDT FØLGENDE FORORDNING:
Artikel 1
Forordning (EF) nr. 2368/2002 ændres således:
Ordlyden af bilaget til denne forordning indsættes i bilag V til forordning (EF) nr. 2368/2002.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 30. april 2003.

Labels: 7
3
14
11